ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ
И НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ

**ИНФОРМАЦИЈА**

О РУМУНСКОЈ НАЦИОНАЛНОЈ МАЊИНИ – НАЦИОНАЛНОЈ ЗАЈЕДНИЦИ
У АП ВОЈВОДИНИ

Нови Сад, фебруар 2017. године

# Демографски подаци

Од укупно 1.931.809 становника у АП Војводини, становника румунске националности има 25.410 тј. 1,32%.

У поређењу с подацима пописа из 2002. године (30.419), број припадника ове националне заједнице смањио се за 5.009 то јест за 16.46 %.

На основу упоредних података пописа из 2002. године и пописа из 2011. године, може се уочити следеће: у 30 од 45 јединица локалне самоураве у АП Војводини смањио се број припадника румунске националне заједнице, у десет јединица тај број се повећао (Опово, Нови Сад, Бачка Паланка, Сремски Карловци, Ада, Сента, Чока, Суботица, Инђија, Сремска Митровица), док је у општинама Бачки Петровац, Тител, Мали Иђош, Нова Црња, Стара Пазова број припадника румунске националне заједнице остао исти.

Највеће смањење броја румунског живља у последњих девет година (уколико се посматрају апсолутне вредности) бележи се у општини Алибунар (-1.206), граду Панчеву (-892) и Вршцу (-493) и у општини Житиште (-425).

Према последњем попису, Румуни живе у 44 војвођанске јединице локалне самоуправе од 45 постојећих. Једино у општини Бачки Петровац не живи ниједан припадник румунске националне заједнице (исто стање било је и према попису из 2002. године). Насељена места с највећим бројем румунског живља у апсолутном бројчаном износу јесу Вршац (5.420), Алибунар (4.870), Панчево (3.173) и Зрењанин (2.161).

Румуни учествују с преко 15% у укупном становништву само у општини Алибунар (24%), а њихово учешће је преко 5% у општинама Ковачица, Вршац, Пландиште и Житиште.

Из територијално-регионалног аспекта, румунска популација концентрисана је у јужнобанатској и средњобанатској области. У Банату живи 22.635, у Бачкој ‒ 2.686, а у Срему ‒ 89 Румуна.

**Табела***. Пораст – смањење броја припадника румунске националне заједнице у АПВвојводини 1961–2011 (у односу на претходне пописе становништва)*

|  |  |
| --- | --- |
| Број припадника румунске националне заједнице | Апсолутни пораст – смањење |
| 1961 | 1971 | 1981 | 1991 | 2002 | 2011 | 1961 | 1971 | 1981 | 1991 | 2002 | 2011 |
| 57259 | 52987 | 47289 | 38832 | 30419 | 25410 | // | -4272 | -5698 | -8457 | -8413 | -5009 |

**Табела***. Број припадника румунске националне заједнице по општинама и градовима у АПВојводини (удео наведене националне заједнице у укупном броју становништва општине/града)*

|  |  |  |
| --- | --- | --- |
| ОПШТИНА/ГРАД | БРОЈ | УДЕО% |
| Апатин | 1.148 | 3,9 % |
| Кула | 3 | 0,006 % |
| Оџаци | 100 | 0,3 % |
| Сомбор | 89 | 0,1 % |
| Алибунар | 4.870 | 24,1 % |
| Бела Црква | 842 | 4,8 % |
| Вршац | 5.420 | 10,4 % |
| Ковачица | 1.543 | 6,1 % |
| Ковин | 1.170 | 3,4 % |
| Опово | 198 | 1,8 % |
| Панчево | 3.173 | 2,5 % |
| Пландиште | 784 | 6,9 % |
| Нови Сад | 891 | 0,26 % |
| Бач | 304 | 2,1 % |
| Бачка Паланка | 6 | 0,01 % |
| Бачки Петровац | - | 0 % |
| Беочин | 14 | 0,08 % |
| Бечеј | 8 | 0,02 % |
| Врбас | 5 | 0,01 % |
| Жабаљ | 8 | 0,03 % |
| Србобран | 8 | 0,04 % |
| Сремски Карловци | 7 | 0,08 % |
| Темерин | 12 | 0,04 % |
| Тител | 7 | 0,04 % |
| Ада | 11 | 0,06 % |
| Кањижа | 268 | 1,05 % |
| Кикинда | 95 | 0,15 % |
| Нови Кнежевац | 2 | 0,01 % |
| Сента | 3 | 0,01 % |
| Чока | 42 | 0,36 % |
| Бачка Топола | 7 | 0,02 % |
| Мали Иђош | 2 | 0,01 % |
| Суботица | 67 | 0,04 % |
| Житиште | 1.412 | 8 % |
| Зрењанин | 2.161 | 1,8 % |
| Нова Црња | 16 | 0,15 % |
| Нови Бечеј | 59 | 0,25 % |
| Сечањ | 566 | 4,26 % |
| Инђија | 10 | 0,02 % |
| Ириг | 8 | 0,07 % |
| Пећинци | 4 | 0,02 % |
| Рума | 7 | 0,01 % |
| Сремска Митровица | 48 | 0,06 % |
| Стара Пазова | 8 | 0,01 % |
| Шид | 4 | 0,01 % |

# Национални савет и институционални оквири

Највиша институција румунске националне заједнице јесте Национални савет румунске националне мањине (у даљем тексту: Савет).

Организационо, Савет је подељен на сталне одборе и консултативна тела Савета.

Савет је изгласао грб, заставу и дане празника румунске националне мањине у Републици Србији:

* 15. јануар ‒ датум рођења националног песника Михаи Еминескуа;
* 4. септембар ‒ празник Велике госпојине;
* 1. децембар ‒ Национални празник Румуније;
* 7. децембар ‒ Дан националног савета.

**Седиште**: 21000 Нови Сад, Бул. Михајла Пупина 28

**веб-адреса**: [www.cnr.org.rs](http://www.cnr.org.rs)

**имејл**: consiliul\_roman@yahoo.com

Састав националног савета

* Даниел Петровић – председник
* Ион Ћизмаш – председник извршног одбора
* Марћел Драган – секретар
* Маринел Бугар – координатор одбора за културу
* Нику Ћобану – координатор одбора за информисање
* Даниел Унгур – координатор одбора за службену употребу језика и писма
* Анишоара Царан – координатор одбора за образовање
* Наташа Тошић – члан савета
* Василе Брбу – члан савета
* Ленуца Царан – члан савета
* Грациан Петровић – члан савета
* Марин Меић – члан савета
* Стеван Михаилов – члан савета
* Ион Оморан – члан савета
* Евелина Ранисав Тапавицки – члан савета
* Нелу Арделеан – члан савета
* Даниел Магду – члан савета
* Ион Магда – члан савета
* Минерва Траиловић Кондан – члан савета
* Бојан Барбуцић – члан савета
* Тихан Матасаревић – члан савета
* Доринел Стан – члан савета
* Тодорел Раша – члан савета

Установе, фондације, привредна друштва и организације чији је оснивач или суоснивач национални савет или су оснивачка права делимично или у целини пренета на национални савет (укупно два)

* Завод за културу војвођанских Румуна, Зрењанин (суоснивач)
* НИУ „Либертатеа”, Панчево (права пренета у потпуности)

Финансирање од стране Покрајинског секретаријата за образовање, прописе, управу и националне мањине – националне заједнице

У протекле четири године, за редовну и развојну делатност Националног савета румунске националне мањине Покрајински секретаријат за образовање, прописе, управу и националне мањине – националне заједнице (у даљем тексту: Секретаријат) издвојио је износ од **19.809.078,00** **динара** и то:

* укупно ‒ 4.870.000,00 динара у 2013. години;
* укупно ‒ 4.784.000,00 динара у 2014. години;
* укупно ‒ 4.840.000,00 динара у 2015. години;
* укупно ‒ 4.860.078,00 динара у 2016. години.

# Област културе

Национални савети националних мањина брину о спровођењу културне политике националне мањине и укључени су у одлучивање о појединим питањима у вези с културом.

У складу с тим, савети могу оснивати институције културе: музеје, задужбине, галерије, позоришта или библиотеке или организовати подршку одговарајућим културним садржајима као што су изложбе, пројекције, фестивали или смотре где се приказује културно стваралаштво националне мањине.

Завод за културу војвођанских Румуна

Одлуком Скупштине АП Војводине, 10. марта 2008. године, основан је Завод за културу војвођанских Румуна (Завод) ради очувања, унапређивања и развоја културе румунске мањинске заједнице у Војводини. Задаци Завода јесу: рад на научним, стручним, развојним и примењеним истраживањима у подручју културе, уметности и науке војвођанских Румуна, затим рад у области библиографије и архивистике, менаџменту и образовању у култури, али и у подстицању, организовању и приређивању културне продукције румунске мањинске заједнице у Војводини.

Седиште Завода је у Зрењанину, Мирослава Тирше 4, број телефона: 023/528-691, факс: 023/528-692, [www.icrv.rs](http://www.icrv.rs), имејл: institut.roman@icrv.rs. директор Завода је Тодор Дору Урсу.

Културни центри са јасним националним карактером (укупно: 34)

* Дом културе „Садовеану”, Локве
* Дом културе „Владимировац”, Владимировац
* Дом културе „Селеуш”, Селеуш
* Дом културе Банатско Ново Село
* Дом културе „Доина” Уздин
* Дом културе, Долово
* Дом културе, Глогоњ
* КУД „Викентије Петровић Бокалуц”, Торак
* КУД „Николинц”, Николинц
* КУД „Хора” Уздин
* КУД „Др Раду Флора” Банатско Ново Село
* КУД „ Андреи Шагуна”, Панчево
* КУД „Ион Креанга”, Долово
* КУД „Веселиа” Глогоњ
* КУД „Паја Маргановић”, Делиблата
* КУД „Мраморак”, Мраморак
* КУД „Братсво и јединство”, Сутјеска
* КУД „Штефан Штефу”, Ечка
* КУД „Лумина”, Јанков Мост
* КУД „Лућафарул”, Вршац
* КУД „Михаи Еминеску”, Куштиљ
* КУД „Еминеску”, Куштиљ
* КУД „Доина” Ритишево
* КУД „Ион Балан”, Јабланка
* КУД „Ион Креанга”, Стража
* КУД „Георге Кошбук”, Војводинци
* КУД „Прогресул” Влајковац
* КУД „Николаие Балћеску” Сан Ианеш
* КУД „Михаи Садовеану” Гребенац
* КУД „Ћербиа” Мало Средиште
* КУД „Доина” Ритишево
* КУД „Младост” Алибунар
* КУД „Армониа”, Владимировац

Културне манифестације

Највећи број удружења румунске националне мањине има у свом програму сваке године једну или више културних манифестација које се могу сматрати традиционалним, јер се континуирано одржавају, неке од њих и од самог оснивања удружења. Манифестација има толико да се у току године сваког месеца одржава нека манифестација.

Јануар:

* Друштво за румунски језик Војводине ‒ Република Србија, Вршац: „Меморијал Димитрије Арделеан” и међународна манифестација „Михај Еминеску”;

Фебруар:

* Друштво за румунски језик Војводине ‒ Република Србија, Вршац: „Међународни дан матерњег језика”;

Март:

* Књижевно-литерарно друштво „Tibiscus”, Уздин: Фестивал рецитатора „Благовести”;

Април:

* Савез аматерских позоришта Румуна у АПВ, Алибунар: „Позоришни дани Румуна Војводине”

Мај:

* Удружење пензионера „Бакице”, Уздин – „Лепа нам је румунска ношња”;

Јун:

* Фестивал румунског фолклора деце Војводине;
* Удружење „Банатска труба”, Банатско Ново Село: Међународни фестивал дувачких оркестара“ Банатска труба”

Јул:

* Књижевно литерарно друштво „Tibiscus”, Уздин: Међународни фестивал поезије „Путеви класја”;

Август:

* Велики фестивал фолклора Румуна из Војводини – Србији – Фестивал;

Септембар:

* Музичка омладина Уздин: „Младост пева”
* Асоцијација Румуна „ Бега” Зрењанин: „Фестивал румунских романси и шлагера”;

Октобар:

* Друштво за румунски језик Војводине-Република Србија, Вршац: „Књижевна колонија”

Новембар:

* Румунско друштво/фондација/ за етнографију и фолклор из Војводине, Торак: међународни научни симпозијум „Банат – историја и мултикултуралност”

Децембар:

* Румунско друштво/фондација/ за етнографију и фолклор из Војводине, Торак: „Празник зимских обичаја”

Позоришна уметност

У АП Војводини постоји професионално позориште и сцене на румунском језику „Петру Крду” при Народном позоришту „Стерија” у Вршцу.

Организације цивилног друштва у Војводини
које се баве очувањем идентитета(укупно: 21)

* Румунски центар за демократске институције и људска права, Нови Сад
* Центар за културни дијалог, Нови Сад
* Друштво за румунски језик у Војводини, Нови Сад
* Румунско друштво/фондација за етнографију и фолклор из Војводине, Торак
* Удружење грађана „Женска мултиетничка група Селеуш”, Селеуш
* Савез аматерских позоришта Румуна у Војводини, Алибунар
* Књижевно уметничко друштво „Tibiscus”, Уздин
* Удружење пензионера „Бакице”, Уздин
* Удружење сликара и љубитеља наивне уметности „Ануика Маран”, Уздин
* „ДАК”, Банатско Ново Село
* Асоцијација Румуна „ Бега” Зрењанин
* Заједница Румуна у Србији, Вршац
* „Banatic Art”, Вршац
* Удружење грађана „Еуробанат”, Локве
* „Школа Плус” Бела Црква
* Форум жена „Луна”, Јанков Мост
* Фондација „Корпа са миразима”, Торак
* „Феникс” Уздин
* „Вредне банатаксе руке”, Владимировац
* Асоцијација „Деца Торка”, Торак
* Удружење за уметност и културу Румуна Викентије Петровић Бокалуц

Издавачка делатност

Најзначајнија новинско-издавачка установа Румуна у АП Војводини јесте НИУ „Либертатеа” из Панчева, која издаје свој недељник већ више од пола века, којим путем је румунска национална заједница добила могућност и за издавање књига и других публикација на румунском језику.

Упоредо са издавачком делатношћу НИУ „Либертатеа” којој је то основна делатност, издаваштвом се, уз друге активности, бави и неколицина удружења културе војвођанских Румуна (нпр. Књижевно уметничко друштво „Tibiscus”, Уздин, као и Завод за културу војвођанских Румуна).

Часописи за културу (укупно: 4)

* „Лумина”
* „Еуропа”
* „Флоаре де латинитате”
* „Пирамида”

Вишејезични часописи за културу (укупно: 1)

* КПЗ „Сечањ” – „Оглинда/Огледало”

Финансирање од стране Покрајинског секретаријата за образовање, прописе, управу и националне мањине – националне заједнице

Секретаријат је за финансирање редовне делатности, инвестициона улагања и реализацију пројеката или манифестација организација које се баве очувањем румунског националног идентитета по *Конкурсу за дотације организацијама етничких заједница*, у периоду 2013-2016. доделио средства у укупном износу од **7.670.000,00 динара** и то:

* средства у укупном износу од 2.330.000,00 динара у 2013. години;
* средства у укупном износу од 2.330.000,00 динара у 2014. години;
* средства у укупном износу од 2.300.000,00 динара у 2015. години.
* средства у укупном износу од 710.000,00 динара у 2016. години.

Финансирање од стране Покрајинског секретаријата култуту, јавно информисање и односе с верским заједницама ‒ област културе

|  |  |  |  |  |
| --- | --- | --- | --- | --- |
| **ОБЛАСТ** ‒ **КОНКУРС** | **2013. године** | **2014. године** | **2015. године** | **2016. године** |
| Конкурс за суфинансирање програма и пројеката у области заштите нематеријалног културног наслеђа и савременог уметничког стваралаштва националних мањина – националних заједница у АП Војводини  | 1.200.000,00 | 1.600.000,00 | 1.364.000,00 | 380.000,00 |
| Конкурс за суфинансирање издавачке делатности на језицима националних заједница – националних мањина у АП Војводини | 3.240.000,00 | 3.360.000,00 | 2.285.375,00 | 480.000,00 |
| Конкурс за савремено уметничко стваралаштво (суфинансирање професионалних позоришта националних заједница) | 3.400.000,00 | 1.700.000,00 | 1.700.000,00 | 550.000,00 |
| Подршка установама у мање развијеним општинама | 160.000,00 | 160.000,00 | 200.000,00 | 100.000,00 |
| Финансирање рада Завода за културу националних мањина | 9.400.000,00 | 9.400.000,00 | 9.212.000,00 | 8.300.000,00 |
| Интерна резерва и текућа буџетска резерва | 124.000,00 | 345.000,00 | 55.000,00 |  |
| **УКУПНО** | **17.524.000,00**  |  **16.565.000,00**  | **14.816.375,00** |  **9.810.000,00**  |

# Област информисања

Централно место у информисању румунске националне мањине у АП Војводини заузима НИУ „Либертатеа”, основана 1945. године. Те године изашао је и први број истоименог листа информативно-политичког садржаја. Оснивачка права НИУ „Либертатеа” пренета су 2004. године на Национални савет румунске националне мањине. Ово гласило излази седмично, а финансира се из различитих извора, у првом реду – средствима оснивача.

Штампани медији

### Недељне новине (укупно – једне)

* „Либертатеа”, издавач НИУ „ Либертатеа”

### Двонедељне или месечне новине (укупно – осам)

* „Bucuria copiilor” издавач НИУ „ Либертатеа”
* „Тinereția”, издавач НИУ „ Либертатеа”
* „Revista Cuvinului”, издавач „Ковин експрес”, Ковин
* „Билтен општине Алибунар”, издавач општина Алибунар
* „Вршачка кула”, издавач општина Вршац
* „Зрењанинске новине”, издавач општина Зрењанин
* „Tibiscus”, издавач Књижевно уметничко друштво „Tibiscus”
* „Cuvântul românesc”, издавач Заједница Румуна у Србији.

### Тромесечне новине (укупно – две)

* „Familia ”, издавач Трајан Ката Владимировац
* „Străjerul издавач Румунска православна црква у српском Банату

### Вишемесечне или годишње новине (укупно – четири)

* „Renașterea”, издавач ДАК Банатско Ново Село
* „Anuar”, издавач Завод за културу војвођанских Румуна
* „Jurnal”, издавач Завод за културу војвођанских Румуна
* „Foaia bobocilor”, издавач КУД „Др. Раду Флора”

Електронски медији

У АП Војводини, румунски језик заступљен је на програмима десет радио-станица и шест телевизијских кућа.

### Радио станице (укупно – девет):

* Радио „Викториа” – 720 сати програма месечно
* Радио Нови Сад 2 ‒ 150 сати програма месечно
* Радио „Фар2 Алибунар” – 120 сати програма месечно
* Радио Ковачица – 75 сати програма месечно
* Радио Ковин – 60 сати програма месечно
* Радио Кикинда – 10 сати програма месечно
* Радио Зрењанин – 7,5 сати програма месечно
* Радио „БУС” Ковин – 5 сати програма месечно
* Радио „ Сантос” Зрењанин – 5 сати програма месечно

### Телевизијски програм (укупно – шест)

* ТВ „Викторија”, Вршац ‒ 360 сати програма месечно
* ТВ Ковачица – 75 сати програма месечно
* РТВ Војводине, други програм – 58 сати програма месечно
* ТВ Панчево – 5 сати програма месечно
* ТВ „Сантос” – 2,5 сати програма месечно
* ТВ „Банат”, Вршац – 2,5 сати програма месечно

Финансирање од стране Покрајинског секретаријата култуту, јавно информисање и односе с верским заједницама ‒ у области информисања

1. Финансијска подршка радио и ТВ програму на румунском језику периоду 2013 ‒ 2015. године

|  |  |  |  |  |  |  |  |
| --- | --- | --- | --- | --- | --- | --- | --- |
| **Р.Б.** | **ОСНИВАЧ** | **МЕДИЈ** | **ОСНОВ ЗА ДОДЕЛУ СРЕДСТАВА** | **2013. година** | **2014. година** | **2015. година** | **Укупно по медијима и издавачима** |
| **1** | Друштво љубитеља румунске музике и културе | ТВ Викторија | Подстицање унапређивања јавног информисања | 500,000.00 |   |   | 500,000.00 |
|  | Друштво љубитеља румунске музике и културе |   | Подстицање производње телевизијских програма из области културе и уметности | 200,000.00 |   |   | 200,000.00 |
| **2** | ТВ Банат доо Вршац | ТВ Банат | Подстицање производње телевизијских програма из области културе и уметности | 400,000.00 | 500,000.00 |   | 900,000.00 |
| **3** | Друштво за међукултурални дијалог „Банатика” Панчево | продукција | Подстицање унапређивања јавног информисања |   | 160,000.00 |   | 160,000.00 |
| **4** | НИП Зрењанин доо | Лист Зрењанин (Пројекат: Страница на румунском и словачком језику у листу Зрењанин) | Подстицање унапређивања јавног информисања |   |   | 500,000.00 | 500,000.00 |
|  |  |  |  |  |  |  |  |
|  |  | Укупно по годинама: |  | 1,100,000.00 | 660,000.00 | 500,000.00 | **2,260,000.00** |

2. Суфинансирање пројеката производње и дистрибуције аудио и аудиовизуелних радова на румунском језику у периоду 2013–2015. године

|  |  |  |  |  |  |  |  |
| --- | --- | --- | --- | --- | --- | --- | --- |
| **Р.Б.** | **ОСНИВАЧ** | **МЕДИЈ** | **ОСНОВ ЗА ДОДЕЛУ СРЕДСТАВА** | **2013. година** | **2014. година** | **2015. година** | **Укупно по медијима и издавачима** |
| **1** | Друштво за међукултурални дијалог „Банатика” Панчево | продукција | Подстицање унапређивања јавног информисања |   | 160,000.00 |   | 160,000.00 |
|  |  |  |  |  |  |  |  |
|  |  | Укупно по годинама: |  | 0.00 | 160,000.00 | 0.00 | **160,000.00** |
|  |

3. Суфинансирање новина на румунском језику у периоду 2013‒2015. године – субвенције листовима од покрајинског значаја на румунском језику, за период 2013‒2015. године

|  |  |  |  |  |  |
| --- | --- | --- | --- | --- | --- |
|  | **Оснивач** | **Медиј** | **2013. година** | **2014. година** | **2015. година** |
|   |   |   |   |   |   |
| **1** | NIU Libertatea |   | **37,219,800.00** | **37,219,800.00** | **37,219,800.00** |
|   |   | Libertatea | 31,860,000.00 | 31,860,000.00 | 31,860,000.00 |
|   |   | Tinereța | 2,679,900.00 | 2,679,900.00 | 2,679,900.00 |
|   |   | Bucuria copiilor | 2,679,900.00 | 2,679,900.00 | 2,679,900.00 |
|  |  |  |  |  |  |
|  | **УКУПНО:** |  | **37,219,800.00** | **37,219,800.00** | **37,219,800.00** |

Финансирање од стране Покрајинског секретаријата култуту, јавно информисање и односе с верским заједницама – област информисања у 2016. години

За суфинансирање пројеката производње медијских садржаја из области јавног информисања 2016. години опредељено је укупно **8.700.000,00** динара, од чега **6.200.000,00** за садржаје на српском језику, а **2.500.000,00** за производњу медијских садржаја на језицима националних мањина – **1.000.000,00** за приватна предузећа, а **1.500.000,00** за невладине организације.

Покрајински секретар за културу и јавно информисање обједињени конкурс за суфинансирање производње ових садржаја расписао је 18. марта 2016, а комисија коју је формирао одлуку о расподели средстава донела је 1. јуна 2016. године.

Према тој одлуци, поменутим укупним износима од **1.000.000,00**, односно **1.500.000,00** динара, биће суфинансирани пројекти производње медијских садржаја у области јавног информисања на језицима националних мањина **– осам (8)** приватних предузећа и **једанаест (11)** невладиних организација; међутим, један корисник (невладина организација) одустао је тако да су средства одобрена за **десет (10) корисника, а одобрени износ за невладине организације јесте 1.400.000,00 динара**.

За сваки пројекат који финансира покрајински секретаријат прибавља се мишљење националног савета националне мањине на коју се наведени пројекат односи.

**ПРИВАТНА ПРЕДУЗЕЋА РУМУНСКОМ ЈЕЗИКУ:**

|  |
| --- |
| РУМУНСКИ ЈЕЗИК |
| **1.** | Радио Фар | Серијал радио-информативних емисија на румунском језику, о значајним догађајима у општинама Алибунар и Пландиште **–** „На крају недеље” | д.о.о. за промет роба и услуга Данели  | Алибунар | 100.000,00 |
| **2.** | Лист Зрењанин | Глас Баната, странице на румунском језику | Акционарско друштво за новинско-издавачку делатност Зрењанин | Зрењанин | 132.000,00 |

За финансирање медија на језицима националних мањина, који су у власништву националних савета националних мањина **–** обезбеђено је укупно **264.805.000,00** динара. Средства су обезбеђена Покрајинском скупштинском одлуком о буџету АП Војводине за 2016. годину – раздео 06, Покрајински секретаријат за културу и јавно информисање, функционална класификација 830 – Услуге емитавања и штампања, Програм 1024 Систем јавног информисања, Програмска активност 1005 Подршка јавном информисању националних мањина, економска класификација 451 Субвенције јавним нефинансијским предузећима и организацијама.

Реч је о **девет (9)** издавача новина, чији су оснивачи национални савети националних мањина, са укупно **22** листа (**један** дневни лист, **пет** недељних листова, **три** месечна листа и **седам** омладинских, односно дечјих листова), којима су средства додељена на следећи начин:

-Мађар со д.о.о. (Magyar Szó)(један дневни лист и три омладинска/дечја листа) 89.919.600,00

-Хет нап д.о.о (Hét Nap)(један недељни лист) 26.262.000,00

-Хлас људу (Hlas ľudu) (један недељни лест и два омладинска/дечја листа) 33.930.000,00

-**Либертатеа (Libertatea) – румунски језик**

**(један недељни лист и два омладинска/дечја листа) 33.498.000,00**

-Хрватска ријеч (Hrvatska Riječ)(један недељни лист и два омладинска/дечја листа) 32.670.000,00

-Руске слово (један недељни лист и два омладинска, односно дечја листа) **31.086.000,00**

Путем конкурса у области заштите и очувања културног наслеђа у АП Војводини у 2016. години (са укупно 370.000,00 динара), подржани су следећи пројекти који имају изразит мултикултурни карактер:

* **пројекат Дома културе у Банатском Новом Селу „Ново село – друштвени живот, људи, догађаји” (са 120.000,00 динара), које своју активност обавља и на румунском језику,**
* пројекат Фонда за очување културно историјске баштине ВЕКОВИ БАЧА у Бачу „Преплитања” **–** са 100.000,00 динара;
* пројекат Народне библиотеке „Бранко Радичевић” – Музејске јединице у Оџацима „Прошлост Оџака кроз старе фотографије – педесете, шездесете, седамдесете (изложба и каталог)” **–** са 50.000,00 динара;
* пројекат Градског музеја у Суботици „У залеђу. Приватни живот у Суботици за време првог светског рата **–** изложба” **–** са 100.000,00 динара.

# Област образовања

Законом о заштити слобода и права националних мањина, припадницима националних мањина гарантовано је право на васпитање и образовање на свом језику у институцијама предшколског, основног и средњег васпитања и образовања. Овим законом, између осталог, прописано је и да у изради наставног плана за потребе наставе предмета који изражавају посебност националних мањина на језику националних мањина, двојезикне наставе и учења језика националних мањина са елементима националне културе обавезно учествују национални савети националне мањине.

Националним саветима су законом поверене значајне надлежности у области образовања. Најшири круг надлежности имају национални савети у локалним самоуправама где постоје школе у којима се у већини одељења изводи настава на језику националне мањине или које је национални савет прогласио за установе од посебног значаја за образовање националне мањине.

Данас, у АП Војводини румунски језик заступљен је у предшколском, основном и средњем образовању. На факултетима у АП Војводини, када је реч о високошколским установама где се наставна обавља на румунском језику, постоји Катедра за румунистику при Филозофском факултет у Новом Саду и на Учитељском факултету у Вршцу.

Предшколско образовање на румунском језику (општине ‒ укупно девет)

* Општина Алибунар – пет одељења
* Општина Бела Црква **–** једно одељење
* Општина Житиште – једно одељење
* Општина Ковачица **–** једно одељење
* Општина Пландиште – једно одељење
* Општина Вршац – дванаест одељења
* Општина Зрењанин – два одељења
* Општина Панчево **–** два одељења
* Општина Сешањ – једно одељење

Билингвална настава (општине ‒ укупно четири)

* Општина Алибунар **–** једно одељење
* Општина Ковачица – једно одељење
* Општина Вршац – једно одељење
* Општина Житиште **–** једно одељење

Основно образовање

У установама основног образовања предвиђено је одржавање наставе на румунском језику и изучавање језика са елементима националне културе

### Основно образовање на румунском језику (одељења на румунском језику ‒ укупно 24)

* ОШ „Братство и јединство”, Алибунар – четири одељења
* ОШ „3 октобар”, Локве – осам одељења
* ОШ „2 октобар”, Николинци – осам одељења
* ОШ „Братство и јединство”, ИО Селеуш - Алибунар – три одељења
* ОШ „1 Мај”, Владимировац– осам одељења
* ОШ „Олга Петров Радишић”, Вршац – шест одељења
* ОШ „Олга Петров Радишић”, Вршац – ИО Јабланка – три одељење
* ОШ „Олга Петров Радишић”, Вршац – ИО Месић – једно одељење
* ОШ „Олга Петров Радишић”, Вршац – ИО Сочица– једно одељење
* ОШ „Олга Петров Радишић”, Вршац – ИО Стража– два одељења
* ОШ „Кориолан Добан”, Куштиљ – шест одељења
* ОШ „Кориолан Добан”, Куштиљ – ИО Војводинци – једно одељење
* ОШ „Жарко Зрењанин”, Банатско Ново Село– осам одељења
* ОШ „Доситеј Обрадовић” Пландиште, ИО Барице – четири одељења
* ОШ „Свети Георге”, Уздин – осам одељења
* ОШ „Др. Александар Сабовљев“, Ечка – пет одељења
* ОШ „Свети Сава”, Житиште, ИО „Георге Кошбук”, Торак – пет одељења
* ОШ „Михаил Садовеану”, Гребенац – осам одељења
* ОШ „Ђура Јакшић” Зрењанин, ИО Јанков Мост – једно одељење
* ОШ „Иво Лола Рибар” Сутјеска – једно одељење
* ОШ „Бранко Радичевић”, Уљма, ИО Ритишево – три одељења
* ОШ „Бранко Радичевић”, Уљма, ИО Влајковац – једно одељење
* ОШ „Аксентије Максимовић”, Долово – једно одељење
* ОШ „МОША ПИЈАДЕ” Гудурица, ИО Марковац – једно одељење

### Изучавање језика са елементима националне културе (укупно – 13)

* ОШ „1 МАЈ”, Владимировац – осам одељења – 46 ученика
* ОШ „СВЕТИ ГЕОРГЕ”, Уздин –4 одељења – 33 ученика
* ОШ „БРАТСТВО-ЈЕДИНСТВО” Алибунар – осам одељења – 81 ученика
* ОШ „МЛАДОСТ” Вршац – седам одељења – 15 ученика
* ОШ „ОЛГА ПЕТРОВ-РАДИШИЋ” Вршац – пет одељења – 8 ученика
* ОШ „СВЕТИ САВА” Житиште – четири одељења – 37 ученика
* ОШ „ДР АЛЕКСАНДАР САБОВЉЕВ" Ечка – четири одељења- 8 ученика
* ОШ „ПАЈА МАРГАНОВИЋ” Делиблато, седам одељења – 47 ученика
* ОШ „САВА МАКСИМОВИЋ” Мраморак, четири одељења – 66 ученика
* ОШ „ЖАРКО ЗРЕЊАНИН” Банатско Ново Село, четири одељења – 29 ученика
* ОШ „ДОСИТЕЈ ОБРАДОВИЋ” Пландиште, ИО Маргита, осам одељења – 29 ученика
* ОШ „ИВО ЛОЛА РИБАР” Сутјеска, четири одељења – 16 ученика

Средње образовање

У установама средњег образовања предвиђено је одржавање наставе на румунском језику и изучавање језика са елементима националне културе

### Средње образовање на румунском језику (укупно две):

* Гимназија „Борислав Петров-Браца”, Вршац – четири одељења
* Средња економско-трговинска школа „Доситеј Обрадовић”, Алибунар – четири одељења

### Изучавање језика са елементима националне културе (укупно једна):

* Гимназија „ Михајло Пупин”, Ковачица – четири одељења

# Службена употреба језика и писма

Статут АП Војводине („Службени лист АПВ”, број 20/2014), у члану 24. став 1, утврђује да су у органима и организацијама АП Војводине у службеној употреби српски језик и ћириличко писмо, те мађарски, словачки, хрватски, румунски и русински језик и њихова писма. Поред тога, у ставу 2. прописано је и да органи АП Војводине – у оквиру својих надлежности – предузимају мере с циљем доследног остваривања законом уређене службене употребе језика и писама националних мањина – националних заједница.

Статутом општине односно града утврђују се језици и писма који су у службеној употреби на територији општине, града или у појединим насељеним местима.

Јединице локалне самоуправе (општине и градови) у којима су румунски језик и румунско писмо у службеној употреби.

### Општине и градови (укупно девет)

* Алибунар
* Бела Црква
* Вршац
* Пландиште
* Сечањ
* Ковачица
* Житиште
* Ковин
* Зрењанин

### Месне заједнице/насеља у којима су румунски језик и румунско писмо у службеној употреби (укупно две)

* Банатско Ново Село
* Панчево

# ЗАВРШНЕ КОНСТАТАЦИЈЕ

Према подацима пописа становништва из 2011. године, у АП Војводини живи 25.410 Румуна, што износи 1,32% од укупног броја становника АП Војводине.

У поређењу с подацима пописа из 2002. године (30.419), број припадника ове националне заједнице смањио се за 5.009 то јест за 16.46 %.

Са територијално-регионалног аспекта, румунска популација концентрисана је највише у јужнобанатској и средњобанатској области. У Банату живи 22.635, у Бачкој – 2.686, а у Срему – 89 Румуна. Имајући у виду ову територијану расподелу, може се констатовати да је румунска национална мањина – национална заједница заступљена у 44 општине на територији АП Војводине, те да само у општини Бачки Петровац нема припадника румунске националне заједнице.

Национални савет румунске националне заједнице јесте највиша институција румунске националне заједнице и врши своје функције у интересу румунске националне заједнице која живи на територији Републике Србије, у складу са уставом, законом, Статутом Аутономне Покрајине Војводине, покрајинским одлукама и другим прописима, као и статутом самог савета.

Најважнији медиј за румунску националну заједницу представља недељни лист „Либертатеа”. У наведеној установи, национални савет је оснивач, односно оснивачка права пренета су у потпуности. У девет јединица локалне самоуправе на територији АП Војводине (општине и градови) румунски језик и писмо су у службеној употреби, као и у две месне заједнице.

Припадници румунске националне мањине остварују право на образовање на свим нивоима, с тим што су могућности неуједначене, односно повољније су у срединама у којима су концентрисани. Врло често, приликом остваривања права на образовање, користи се начело позитивне дискриминације, па се одељења формирају и за мањи број ученика од прописаног броја. У очувању културног идентитета румунске националне мањине битну улогу имају установе и манифестације културе, као и удружења за очување културних посебности.

Укупном културном и јавном животу румунске националне заједнице – националне мањине у АП Војводини сталну подршку пружају органи покрајине. Без те подршке, институције које су од примарног значаја за припаднике румунске националне азједнице – националне мањине не би биле у могућности да функционишу. Труд који АП Војводина улаже у погледу остваривања права припадника националних мањина признају и подржавају и међународни чиниоци. Поред наведеног, обавезу да покрајински органи управе обезбеђују и распоређују средстава органима и организацијама на територији локалних самоуправа, у којима је у службеној употреби барем један језик националне мањине, ради унапређивања остваривања права на службену употребу језика и писама, путем буџета АП Војводине за локалне самоуправе у АП Војводини – директном расподелом буџетских средстава и расписивањем и реализацијом конкурса, предвиђа и поглавље V, тачка 5.4 акционог плана за остваривање права националних мањина.

ПРЕДЛОГ

Покрајинска влада, на \_\_\_\_\_\_\_\_\_\_\_\_\_\_\_ седници, одржаној дана \_\_\_\_\_\_\_\_\_\_\_\_\_\_\_\_\_\_ године, размотрила је ИНФОРМАЦИЈУ О РУМУНСКОЈ НАЦИОНАЛНОЈ МАЊИНИ – НАЦИОНАЛНОЈ ЗАЈЕДНИЦИ У АП ВОЈВОДИНИ и донела следеће

**ЗАКЉУЧКЕ**

1. Усваја се Информација о румунској националној мањини – националној заједници у АП Војводини.
2. Задужује се Покрајински секретаријат за образовање, прописе, управу и националне мањине – националне заједнице да прати и анализира стање остварености права румунске националне мањине – националне заједнице у АП Војводини и да о томе обавештава Покрајинску владу.
3. Закључак доставити Покрајинском секретаријату за образовање, прописе, управу и националне мањине – националне заједнице.